CELEX: 32011R1349
Language: da
Date: 2011-12-20 00:00:00
Title: Kommissionens gennemførelsesforordning (EU) nr. 1349/2011 af 20. december 2011 om ændring af forordning (EF) nr. 376/2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter

21.12.2011   
            
            
               DA
            
            
               Den Europæiske Unions Tidende
            
            
               L 338/26
            
         KOMMISSIONENS GENNEMFØRELSESFORORDNING (EU) Nr. 1349/2011
   af 20. december 2011
   om ændring af forordning (EF) nr. 376/2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 134 sammenholdt med artikel 4, og
   ud fra følgende betragtninger:
   
               (1)
            
            
               I henhold til artikel 130 i forordning (EF) nr. 1234/2007, for så vidt angår forvaltning af import, er Kommissionen tillagt beføjelse til at fastlægge, hvilke produkter der skal fremlægges licens for. Når behovet for et licenssystem vurderes, tager Kommissionen hensyn til, hvilke instrumenter der er egnede til forvaltning af markederne og især til overvågning af importen.
            
         
               (2)
            
            
               I henhold til artikel 1, stk. 2, litra a), nr. i), i Kommissionens forordning (EF) nr. 376/2008 (2) sammenholdt med bilag II, del I, punkt I, skal der fremlægges licens ved import af »Bananer, friske, importeret til toldsatserne i den fælles toldtarif«, som henhører under KN-kode 0803 00 19.
            
         
               (3)
            
            
               Det er nu muligt at overvåge importen på anden måde. Af forenklingshensyn og for at lette den administrative byrde for medlemsstater og aktører bør kravet om fremlæggelse af importlicenser for bananer afskaffes. Artikel 1, stk. 3, i Kommissionens forordning (EF) nr. 2014/2005 af 9. december 2005 om licenser under ordningen for import af bananer i Fællesskabet for bananer, der overgår til fri omsætning til toldsatsen i den fælles toldtarif (3), begrænser gyldighedsperioden for licenser til året, hvori de er udstedt. Forpligtelsen til at opnå importlicenser bør derfor afskaffes med virkning fra den 1. januar 2012.
            
         
               (4)
            
            
               Forordning (EF) nr. 376/2008 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I del I i bilag II til forordning (EF) nr. 376/2008 udgår punkt I »Bananer
      (del XI i bilag I til forordning (EF) nr. 1234/2007)«.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. januar 2012.
   
      Denne forordning er bindende i alle enkeltheder og gælder umiddelbart i medlemsstaterne.
      Udfærdiget i Bruxelles, den 20. december 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 114 af 26.4.2008, s. 3.
   
      (3)  EUT L 324 af 10.12.2005, s. 3.